**Cutia neagră**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*dilemele creatorului\*

anacronică stare

gândul rătăcit în pustiu

tencuiește profesionist trădarea zilnică

chipul vinețiu din hublouri zdrumică ursite

pierdute la zaruri

degeaba țin în brațe mielul (a câta primăvară

îmi moare în pântec n-aș știi să răspund)

în buzunarele faptei

abatoarele norilor zornăie sinistru

nimeni nu găzduiește hâdul sub reflectoare

deși arginții sunt parfumați

doar căptușeala lipește de suflet

degete cangrenate

nimic nu miroase a smirnă

doar pe trufie înalță arhitectură zidirea interioară

înflorește abisul

în sămânță

cutremur

literele au cronometrele potrivite

butonul roșu

(târziu de târziu aprinde)